en en en en en en en en en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de it gu gu gu gu gu gu gu en gu gu en gu en en gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Essar md to be arrested in case of income tax raid
બે કરોડની લાંચ માટે IT કમિ. અને એસ્સારના MDની ધરપકડ
Bhaskar News, Delhi | May 04, 2017, 01:53 AM IST
પ્રતિકાત્મક તસવીર: લાંચની રકમમાંથી રૂ. 1934 લાખ પ્રાપ્ત
મુંબઈ ,વિશાખાપટ્ટનમ્ઃ  CBIએ બુધવારે રૂ. 2 કરોડની લાંચના એક કેસમાં મુંબઈ અને વિશાખાપટ્ટનમમાં વ્યાપક દરોડા પાડીને મુંબઈના ઈન્કમ ટેક્સ કમિશનર બી. બી. રાજેન્દ્ર પ્રસાદ, એસ્સાર ગ્રુપના મેનેજિંગ ડાયરેક્ટર પ્રદીપ મિત્તલ અને અન્ય ચારની ધરપકડ કરી છે.
આવકવેરા વિભાગે રૂ. 1.50 કરોડની રકમ પાછી મેળવી છે. આ કેસમાં એસ્સાર ગ્રૂપના એમડી પ્રદીપ મિત્તલ અને કંપનીના એકાઉન્ટ અધિકારી વિપિન વાજપેયીની પણ ધરપકડ કરાઈ છે. અન્ય ત્રણમાં જી. કે. ચોક્સી સાથે કામ કરતા ચાર્ટર્ડ એકાઉન્ટન્ટ શ્રેયસ પરીખ, રિયલ્ટર સુરેશ કુમાર જૈન અને તેના સંબંધી મનિષ જૈનનો સમાવેશ થાય છે. પ્રસાદ 1992ની ઈન્ડિયન રેવેન્યુ સર્વિસ (આઈઆરએસ)ની બેચના અધિકારી છે. તેઓ મુંબઈ કાર્યાલયમાં કર સંબંધી અપીલો સંભાળતા હતા. તેમણે એસ્સાર ગ્રુપ જેની મુખ્ય ટ્રસ્ટી છે એવા બાલાજી ટ્રસ્ટની તરફેણમાં આદેશ આપવા માટે રૂ. 2 કરોડની લાંચની માગણી કરી હતી, એમ સીબીઆઈ એસીબીનાં સૂત્રોએ આજે  જણાવ્યું હોવાનું  પીટીઆઈના અહેવાલમાં જણાવ્યું છે.
અન્ય બે લોકોની વિશાખાપટ્ટનમથી ધરપકડ
પ્રસાદ સહિત બે જણની વિખાશાપટ્ટનમમાં ધરપકડ કરાઈ છે, જ્યારે ચાર જણની મુંબઈમાં ધરપકડ કરવામાં આવી છે. આ હાઈ પ્રોફાઈલ ધરપકડ વિશે સીબીઆઈના પ્રવક્તા આર કે ગૌરે જણાવ્યું હતું કે પ્રસાદે લાંચની રકમ રિયલ એસ્ટેટ એજન્ટ સુરેશ કુમાર જૈનના સંબંધી મનીષ જૈનના મુંબઈના ઘરે આપવા માટે સૂચના આપી હતી, જે પછી મનીષા વિખાશાપટ્ટનમમાં એજન્ટને હવાલા મારફત રકમ મોકલવાનો હતો. આ કેસમાં પોતાનું પગેરું નહીં મળે તે માટે પ્રસાદે અગાઉથી જ ઓફિસમાંથી રજા લીધી હતી અને સુરેશ જૈનને લાંચની આ રકમનો હિસ્સો પોતાના વિખાશાપટ્ટનમના ઘરે પહોંચાડવા માટે સુરેશ જૈનને સૂચના આપી હતી. જોકે તેમની આ યોજના પડી ભાંગી હતી અને પ્રસાદ તથા સુરેશ જૈન રંગેહાથ વિશાખાપટ્ટનમમાં પકડાઈ ગયા હતા.
આગળ વાંચો,સીબીઆઈએ આગોતરી માહિતીને આધારે છટકું ગોઠવ્યું
સીબીઆઈએ આગોતરી માહિતીને આધારે છટકું ગોઠવ્યું
સીબીઆઈએ આગોતરી માહિતીને આધારે છટકું ગોઠવીને લાંચની રકમમાંથી રૂ. 1934 લાખ પ્રાપ્ત કરતી વખતે કમિશનર અને રિયલ એસ્ટેટ એજન્ટની ધરપકડ કરી હતી, એમ ગૌરે જણાવ્યું હતું. અન્ય ચાર આરોપીમાં મિત્તલ, એસ્સારનો અકાઉન્ટ્સ ઓફિસર વિપિન બાજપાઈ, ચાર્ટર્ડ અકાઉન્ટન્ટ શ્રેયસ પરીખ અને મનીષ જૈનની મુંબઈમાં ધરપકડ કરાઈ હતી. તપાસ દરમિયાન અગાઉ કમિશનર વતી પ્રાપ્ત કરાયેલી રૂ. 1.50 કરોડની રકમ પણ જપ્ત કરવામાં આવી છે, એમ ગૌરે જણાવ્યું હતું.
દરમિયાન બાલાજી ટ્રસ્ટના પ્રવક્તાએ જણાવ્યું હતું કે સીબીઆઈ દ્વારા આઈટી એસેસમેન્ટ ઓર્ડર્સ સંબંધમાં તેના બે અધિકારીઓના કાર્યાલયમાં સીબીઆઈ દ્વારા રાબેતા મુજબ રેકોર્ડસનું સર્વેક્ષણ કરાયું હતું. બાલાજી ટ્રસ્ટ જવાબદાર કોર્પોરેટ નાગરિક છે અને તેનું કામકાજ મુક્ત અને પારદર્શક રીતે પાર પાડે છે. અમારા અધિકારીઓ તપાસમાં સંપૂર્ણ સહકાર આપી રહ્યા છે અને આગળ પણ આ રીતે જ ચાલુ રાખશે, એમ પણ ટ્રસ્ટે જણાવ્યું છે.
ટ્રસ્ટના પ્રવક્તાએ ઉમેર્યું છે કે નામાંકિત અકાઉન્ટિંગ પેઢી મારફત સુસંગત સત્તાવાળાને કાનૂની દસ્તાવેજો સુપરત કરાયા હતા, જેને આધારે નિત્યક્રમ અનુસાર આદેશ પસાર કરાયા હતા. દરમિયાન સીબીઆઈએ જણાવ્યું હતું કે આરોપીઓનાં મુંબઈ અને વિશાખાપટ્ટનમનાં કાર્યાલય અને ઘરે તપાસ હાથ ધરવામાં આવી હતી, જેમાં મિલકતનાં કાગળિયાં, બેન્ક ખાતાંની વિગતો, ત્રણ લોકરો, સેંકડો વાંધાજનક દસ્તાવેજો મળી આવ્યાં છે, જેની તપાસ ચાલી રહી છે.
(Latest Gujarati News) સાથે જોડાયેલા અન્ય (Maharashtra Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Essar md to be arrested in case of income tax raid
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.